ਸਿਰਲੇਖ: ਕੋਰੋਨਾਵਾਇਰਸ: ਪੋਲਟਰੀ ਕਾਰੋਬਾਰੀਆਂ 'ਤੇ ਵੱਡੀ ਮਾਰ, 'ਮੇਰੇ ਪੋਲਟਰੀ ਫਾਰਮ ਤੋਂ ਇੱਕ ਲੱਖ ਅੰਡੇ ਰੋਜ਼ਾਨਾ ਸਪਲਾਈ ਹੁੰਦੇ ਸਨ, ਹੁਣ ਸਭ ਬੰਦ ਹੈ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਪੋਲਟਰੀ ਕਿਸਾਨਾਂ ਨੇ ਦੱਸਿਆ ਕਿ ਕਰੋਨਾਵਾਇਰਸ ਦੇ ਰੌਲੇ ਨਾਲ ਲੌਕਡਾਊਨ ਤੋਂ ਪਹਿਲਾ ਹੀ ਵਿਕਰੀ ਨਾਮਾਤਰ ਹੋ ਚੁੱਕੀ ਸੀ ਅਤੇ ਘਾਟਾ ਪੈ ਰਿਹਾ ਸੀ ਅਤੇ ਕਰਫਿਊ ਦੇ ਚਲਦੇ ਸਭ ਦੁਕਾਨਾਂ ਹੁਣ ਤੱਕ ਬੰਦ ਹਨ

ਪੋਲਟਰੀ ਦਾ ਧੰਦਾ ਕਰਨ ਵਾਲੇ ਪੰਜਾਬ ਦੇ ਕਿਸਾਨ ਅਤੇ ਪੋਲਟਰੀ ਦੇ ਕਾਰੋਬਾਰ ਨਾਲ ਜੁੜੇ ਲੋਕਾਂ ਦਾ ਕਹਿਣਾ ਹੈ ਕਿ ਉਨ੍ਹਾਂ 'ਤੇ ਉਹ ਮਾਰ ਪੈ ਰਹੀ ਹੈ ਜੋ ਕਦੇ ਬਰਡ ਫਲੂ ਦੇ ਸਮੇ ਉਨ੍ਹਾਂ ਨੂੰ ਹੰਢਾਉਣੀ ਪਈ ਸੀ। 

ਕੋਰੋਨਾਵਾਇਰਸ ਨਾਲ ਜੁੜੀ ਦੇਸ਼-ਦੁਨੀਆਂ ਦੀ ਹਰ ਖ਼ਬਰ ਜਾਨਣ ਲਈ ਇਹ ਪੜ੍ਹੋ

ਦੇਸ਼ ਦੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ ਜਿਸ ਦਿਨ ਜਨਤਾ ਕਰਫਿਊ ਦੀ ਅਪੀਲ ਕੀਤੀ ਉਸ ਦਿਨ ਤੋਂ ਬਾਅਦ ਪੰਜਾਬ 'ਚ ਕਰਫਿਊ ਸ਼ੁਰੂ ਹੋਇਆ।

ਜਸਜੀਤ ਸਿੰਘ ਸਾਹੀ ਮੁਤਾਬਕ ਉਨ੍ਹਾਂ ਦੇ ਆਪਣੇ ਫਾਰਮ 'ਚ ਰੋਜ਼ਾਨਾ ਇੱਕ ਲੱਖ ਅੰਡੇ ਦੀ ਪ੍ਰੋਡਿਊਸ ਹੈ ਅਤੇ ਜਿਸ ਵਿੱਚੋਂ 50 ਫ਼ੀਸਦ ਸਪਲਾਈ ਜੰਮੂ-ਕਸ਼ਮੀਰ ਜਾਂਦੀ ਸੀ ਅਤੇ 21 ਮਾਰਚ ਤੋਂ ਉਹ ਸਪਲਾਈ ਬੰਦ ਹੈ

ਬਟਾਲਾ ਦੇ ਪੋਲਟਰੀ ਕਿਸਾਨ ਅਤੇ ਕਾਰੋਬਾਰੀ ਜਤਿੰਦਰ ਸਿੰਘ ਆਖਦੇ ਹਨ ਕਿ ਅਜਿਹੇ ਹਾਲਾਤ ਹੋ ਚੁੱਕੇ ਹਨ ਕਿ ਲੌਕਡਾਊਨ ਨੇ ਉਨ੍ਹਾਂ ਨੂੰ 10 ਸਾਲ ਪਿੱਛੇ ਧੱਕ ਦਿਤਾ ਹੈ।

ਇਹ ਵੀ ਪੜ੍ਹੋ:

ਜਤਿੰਦਰ ਸਿੰਘ ਕਹਿੰਦੇ ਹਨ, ''ਮੁਰਗਿਆਂ ਦੇ ਮੀਟ ਅਤੇ ਅੰਡਿਆਂ ਦੀ ਸਪਲਾਈ ਪੂਰੇ ਪੰਜਾਬ ਦੇ ਵੱਖ ਵੱਖ ਸ਼ਹਿਰਾਂ 'ਚ ਹੁੰਦੀ ਸੀ।"

"ਮੁੱਖ ਤੌਰ 'ਤੇ ਵੱਡੇ ਹੋਟਲਾਂ ਅਤੇ ਈਜ਼ੀਡੇ ਵਿੱਚ। ਪਰ 22 ਮਾਰਚ ਤੋਂ ਬਾਅਦ ਕਾਰੋਬਾਰ ਠੱਪ ਹੈ ਅਤੇ ਹੁਣ ਤਾਂ ਇਹ ਹਾਲਾਤ ਹਨ ਕਿ ਜਿਹੜੇ ਪੰਛੀ ਪੋਲਟਰੀ ਫਾਰਮ 'ਚ ਹਨ ਉਨ੍ਹਾਂ ਨੂੰ ਫੀਡ ਦੇਣ ਲਈ ਪੈਸੇ ਨਹੀਂ ਹਨ।''

''ਜੇ ਇਹੀ ਹਾਲਾਤ ਰਹੇ ਤਾਂ ਪੰਛੀਆਂ ਦੀ ਭੁੱਖ ਅਤੇ ਬਿਮਾਰੀ ਨਾਲ ਮੌਤ ਦਰ ਵੱਧ ਸਕਦੀ ਹੈ ਜੋ ਇੱਕ ਨਵੀ ਮੁਸਾਬਿਤ ਖੜੀ ਕਰ ਸਕਦੀ ਹੈ।''

ਜਤਿੰਦਰ ਸਿੰਘ ਨੇ ਦੱਸਿਆ ਕਿ ਕੋਰੋਨਾਵਾਇਰਸ ਦੇ ਰੌਲੇ ਨਾਲ ਲੌਕਡਾਊਨ ਤੋਂ ਪਹਿਲਾ ਹੀ ਵਿਕਰੀ ਨਾਮਾਤਰ ਹੋ ਚੁੱਕੀ ਸੀ ਅਤੇ ਘਾਟਾ ਪੈ ਰਿਹਾ ਸੀ ਅਤੇ ਕਰਫਿਊ ਦੇ ਚਲਦੇ ਸਭ ਦੁਕਾਨਾਂ ਹੁਣ ਤਕ ਬੰਦ ਹਨ।

ਸਾਲਾਂ ਪਹਿਲੇ ਬਰਡ ਫਲੂ ਦਾ ਸਮਾਂ ਤਾਂ ਉਨ੍ਹਾਂ ਝੱਲ ਲਿਆ ਅਤੇ ਮੁੜ ਤੋਂ ਕਾਰੋਬਾਰ ਸੁਰਜੀਤ ਕਰ ਲਿਆ ਸੀ ਪਰ ਹੁਣ ਹਾਲਾਤ ਬੇਹੱਦ ਮਾੜੇ ਹਨ।

ਇਸੇ ਹੀ ਤਰ੍ਹਾਂ ਸਾਹੀ ਪੌਲਟਰੀ ਫਾਰਮ ਦੇ ਮਾਲਕ ਰਿਟਾਇਰਡ ਕਰਨਲ ਜਸਜੀਤ ਸਿੰਘ ਸਾਹੀ ਆਖਦੇ ਹਨ, "ਜਿਵੇ ਲੋਕਾਂ ਨੂੰ 1947 ਦੀ ਵੰਡ ਨਹੀਂ ਭੁਲਦੀ ਉਵੇਂ ਉਨ੍ਹਾਂ ਨੂੰ ਸਾਲ 2006 ਬਰਡ ਫਲੂ ਦਾ ਸਮਾਂ ਨਹੀਂ ਭੁੱਲਦਾ ਸੀ ਅਤੇ ਹੁਣ ਤਾਂ ਉਸ ਦੀ ਵੀ ਯਾਦ ਤੋਂ ਮਾੜਾ ਸਮਾਂ ਹੈ।" 

ਜਸਜੀਤ ਸਿੰਘ ਸਾਹੀ ਮੁਤਾਬਕ ਉਨ੍ਹਾਂ ਦੇ ਆਪਣੇ ਫਾਰਮ 'ਚ ਰੋਜ਼ਾਨਾ ਇੱਕ ਲੱਖ ਅੰਡੇ ਦੀ ਪ੍ਰੋਡਿਊਸ ਹੈ ਅਤੇ ਜਿਸ ਵਿੱਚੋਂ 50 ਫ਼ੀਸਦ ਸਪਲਾਈ ਜੰਮੂ-ਕਸ਼ਮੀਰ ਜਾਂਦੀ ਸੀ ਅਤੇ 21 ਮਾਰਚ ਤੋਂ ਉਹ ਸਪਲਾਈ ਬੰਦ ਹੈ।

''ਲੌਕਡਾਊਨ ਤੋਂ ਬਾਅਦ ਤਾਂ ਸੂਬਿਆਂ ਦੇ ਬਾਰਡਰ ਵੀ ਸੀਲ ਹਨ ਅਤੇ ਜੋ 50 ਫ਼ੀਸਦ ਅੰਮ੍ਰਿਤਸਰ , ਗੁਰਦਾਸਪੁਰ ਅਤੇ ਪਠਾਨਕੋਟ 'ਚ ਸਪਲਾਈ ਹੁੰਦੀ ਸੀ ਉਹ ਵੀ ਬੰਦ ਹੈ।''

ਬਟਾਲਾ ਦਾ ਰਹਿਣ ਵਾਲਾ ਚਿਤੇਸ਼ ਸੂਰੀ ਦੱਸਦੇ ਹਨ ਕਿ ਉਹ...